Здравейте, живея в триетажна къща (всеки етаж собственост на отделно домакинство) и имам следния казус: останалите две домакинства са поръчали изработката и монтажа на входна врата на прилежащото към къщата дворно място, макар моето домакинство да не беше съгласно с цената. След монтирането на тази врата директно изпращат частното лице, което я е изработило да иска 1/3 от сумата от семейството ми, макар ние да не сме дали съгласие и ни заплашват със съд и че няма да получим ключ от новопоставената врата. Имат ли правно основание за това? 




Решения относно общи части в триетажна кооперация
=================================================

 

Здравейте, Мария Стойнева,


във Вашия случай е приложим Законът за собствеността, а не Законът за управление на етажната собственост, тъй като се касае за три самостоятелни обекта. Съгласно чл. 32, ал. 1 от ЗС общата вещ се използува и управлява съгласно решението на съсобствениците, притежаващи повече от половината от общата вещ. В случая външната врата е обща част и би следвало да участвате в разходите за нея съгласно идеалните си части и съобразно решението на мнозинството.


Поздрави,  

адв. Николина Митова  

тел. 0898 303092


